“ภากร” ออกโรงเตือนนักลงทุนอย่าแพนิก! ยันสหรัฐฯตัดสิทธิ GSP กระทบไทยแค่เล็กน้อย
“ภากร” ออกโรงเตือนนักลงทุนอย่าแพนิก! ยันสหรัฐฯตัดสิทธิ GSP กระทบไทยแค่เล็กน้อย 
“ภากร” ออกโรงเตือนนักลงทุนอย่าแพนิก! ยันสหรัฐฯตัดสิทธิ GSP กระทบไทยแค่เล็กน้อย
28 ต.ค. 2562

นายภากร ปีตธวัชชัย กรรมการและผู้จัดการ ตลาดหลักทรัพย์แห่งประเทศไทย (ตลท.) เปิดเผยว่า ดัชนีตลาดหุ้นไทยในช่วงเช้าที่ปรับตัวลดลงมากถึง 14.15 จุด มองว่าเป็นผลจากความกังวลกรณีที่สหรัฐฯระงับการให้สิทธิพิเศษทางภาษีศุลกากรเป็นการทั่วไป (GSP) สินค้าไทยบางรายการ จากนั้นดัชนีเริ่มฟื้นตัวกลับเข้ามาสู่ภาวะปกติ
อย่างไรก็ตาม นายภากร ยอมรับว่า ผลกระทบจากกรณีดังกล่าวมีแน่นอน แต่อาจไม่ได้มากอย่างที่หลายฝ่ายคาดการณ์ไว้ เนื่องจากบริษัทจดทะเบียนไทยมีแหล่งการผลิตที่ไม่ใช่เฉพาะเมืองไทย และบริษัทไทยบางแห่งมีแหล่งการผลิตทั่วโลก ผลกระทบต่างๆ จึงลดน้อยลง
“บทวิเคราะห์หลายอันบอกว่าผลกระทบไม่ได้เยอะ จึงอยากให้รอดูนักวิเคราะห์ประเมินด้วย ตอนแรกหลายคนอาจจะตกใจไปก่อน แต่อย่าลืมว่า ผลกระทบมันไม่ได้เยอะอย่างที่คิด แต่ยอมรับว่ามีผลกระทบแน่นอน เพราะมันมีบางบริษัท มีแหล่งผลิตในประเทศ แต่ต้องดูว่าเป็นบริษัทกลุ่มไหน ซึ่งยังคงต้องติดตามต่อ”นายภากร กล่าว
 
 